section_heading: Poslijeratno razdoblje
paragraph_text: Segesta u razdoblju nakon Drugog svjetskog rata igra u sustavu natjecanja Nogometnog saveza Jugoslavije. Od 1946. do 1952. godine naziva se Naprijed, a 1952. ponovno dobiva ime Segesta. Klub se je do osamostaljnja najčešće natjecao u prvoj Hrvatskoj nogometnoj ligi - sjever. Sezone 1977./78., Segesta je zabilježila veliki uspjeh osvajanjem naslova prvaka Hrvatske-regija sjever. Tim uspjehom ostvarila je i pravo igranja u finalu prvenstva Hrvatske s prvakom Hrvatske nogometne lige - regija jug, NK Solinom. Taj susret su automatski bile i kvalifikacije za ulazak u 2. saveznu nogometnu ligu. Prvi susret odigran je u Sisku 18. lipnja 1978. Na stadionu "Bratstvo-jedinstvo" bilo je oko osam tisuća gledatelja, a Segesta je pobijedila 2:0 golovima Josipa Cavrića. U uzvratnoj utakmici u Solinu, domaćini su pobijedili rezultatom 1:0, što je Segesti bilo sasvim dovoljno da proslavi najveći uspjeh kluba poslije Drugog svjetskog rata. Godine 1978. Segesta je ostvarila još jedan zapažen rezultat. Osvojili su naslov amaterskog prvaka Hrvatske. U natjecanju republičkih i i pokrajinskih prvaka za naslov amaterskog prvaka Jugoslavije "Stara dama" je također bila uspješna. Osvojila je drugo mjesto. U polufinalnoj utakmici odigranoj u Ljubljani 3. srpnja 1978. na gradskom stadionu Segesta je pobijedila prvaka SR Slovenije, "Merkator" s 2:0 (Marković 36' i Radojčić 38' minuta). Finalna utakmica za naslov amaterskog prvaka Jugoslavije odigrana je u Zemunu, na gradskom stadionu, 13. kolovoza 1978. Igrali su "Galenika" (Zemun), prvak SR Srbije i Segesta. Na vrlo urednom terenu gradskog stadiona pobijedu je odnijela Galenika rezultatom 6:2. Strijelci za Segestu su bili Cavrić i Maoduš.